ຜູ້​ນຳ​ອົງ​ການ NATO ຫັນ​ຄວາມ​ສົນ​ໃຈ ໃສ່​ສິ່ງ​ທ້າ​ທາຍຈ​າກ ຈີນ
ທ່ານ ໂຈນ​ສ໌ ເວົ້າ​ວ່າ ການ​ແຂ່ງ​ຂັນ​ເພື່ອ​ອຳ​ນາດ​ສູງ​ສຸດ​ໃນ​ກຸ່ມ​ຫ້າ​ປະ​ເທດ​ແມ່ນ​ສຳ​ຄັນ​ເທົ່າ​ກັບການ​ຜະ​ລິດ​ລະ​ເບີດ​ປະ​ລະ​ມາ​ນູ​ລູກ​ທຳ​ອິດ ຫຼື ເອົາ​ຄົນ​ຂຶ້ນ​ໄປ​ເທິງ​ເດືອນ.
ຜູ້ຊ່ຽວຊານຫຼາຍຄົນເວົ້າວ່າ ຂ່າວທີ່ໂດດເດັ່ນທີ່ສຸດຈາກກອງປະຊຸມສຸດ ຍອດອົງການ NATO ທີ່ຖືກຈັດຂຶ້ນເມື່ອບໍ່ດົນມານີ້ໃນນະຄອນຫຼວງ ລອນດອນ ປະເທດ ອັງກິດ ກໍແມ່ນວ່າ ອົງການ NATO, ເຊິ່ງແມ່ນພັນທະມິດທີ່ມີປະສິດທິພາບ ແລະ ຍາວນານທີ່ສຸດຂອງປະຫວັດສາດນັ້ນ, ໄດ້ລະບຸວ່າຈີນ ເປັນສິ່ງທ້າທາຍທາງຍຸດທະສາດເປັນຄັ້ງທຳອິດ ເຂົາເຈົ້າໄດ້ໂຕ້ແຍ້ງວ່າ ປັກກິ່ງ ຕັ້ງເປົ້າໝາຍທີ່ຈະຄວບຄຸມອຸດສາຫະກຳເທັກໂນໂລຈີລະດັບສູງຂອງໂລກ ຜ່ານບໍລິສັດຍັກໃຫຍ່ດ້ານເທັກໂນໂລຈີ ຫົວເຫວີຍ ຂອງເຂົາເຈົ້າ, ຫຼໍ່ຫຼອມກອງທັບໃຫ້ເທົ່າກັບ ສະຫະລັດ ແລະ ເຊື່ອມຕໍ່ປະຊາກອນສ່ວນຫຼາຍຂອງໂລກພາຍໃຕ້ໂຄງການນຶ່ງແລວ-ນຶ່ງເສັ້ນທາງຂອງເຂົາເຈົ້າ ນັກຂ່າວວີໂອເອ ເຈລາ ເດິ ແຟຣນເຊັສຈີ (Jela de Francheschi) ໄດ້ລົມກັບອະດີດຜູ້ບັນຊາການສູງສຸດຂອງ ອົງການ NATO ກ່ຽວກັບ ຄວາມສ່ຽງທາງພູມສາດກົນລະຍຸດ ຈາກ ຈີນ ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ການສົນທະນາຕ່າງໆ ຢູ່ກອງປະຊຸມຂອງອົງການ NATO ໃນນະຄອນຫຼວງ ລອນດອນ ໄດ້ເພັ່ງເລັງໃສ່ການຮັບຮູ້ວ່າ ຈີນ ແມ່ນຜູ້ແຂ່ງຂັນເພື່ອພັນທະມິດທີ່ເປັນຕາຢ້ານຂອງໂລກ, ເຊິ່ງວ່ອງໄວ ແລະ ມີອຳນາດກວ່າສະໄໝສະຫະພາບ ໂຊວຽດ, ອີງຕາມການກ່າວຂອງອະດີດຜູ້ບັນຊາການທະຫານສູງສຸດຂອງອົງການ NATO, ນາຍພົນບຳນານ ທ່ານ ເຈມສ໌ ໂຈນສ໌ ນາຍພົນ ເຈມສ໌ ໂຈນສ໌ ອະດີດຜູ້ບັນຊາການພັນທະມິດສູງສຸດ ຂອງອົງການ NATO ໄດ້ກ່າວວ່າ “ເປົ້າໝາຍຍຸດທະສາດຂອງເຂົາເຈົ້າແມ່ນການຄອບງຳປະຊາຊົນຂອງເຂົາເຈົ້າແນ່ນອນ ແລະ ຫຼາຍເທົ່າທີ່ຈະເຂົາເຈົ້າຈະເຮັດໄດ້ໃນໂລກ ເຂົາເຈົ້າເຮັດໃນທາງທີ່ຊຳນານຫຼາຍ, ດ້ວຍການແຊກຊຶມ ແລະ ລົງທຶນໃນເສດຖະກິດຂອງພວກເຮົາ ໃຊ້ເທັກນິກທີ່ເກືອບວ່າເປັນຊະນິດແບບປະເທດທຶນນິຍົມ ໃນເວລາດຽວກັນ, ເຂົາເຈົ້າກໍກຳລັງພັດທະນາການສອດແນມດ້ານການຮັກສາຄວາມປອດໄພທາງຄອມພິວເຕີ ແລະ ການລັກຊັບສິນທາງປັນຍາ ໃຫ້ມີປະສິດທິຜົນແບບບໍ່ມີໃຜທຽບເທົ່າໄດ້ ” ຈີນ ມີຈຸດປະສົງທີ່ຈະເຂົ້າຄວບຄຸມພື້ນຖານໂຄງລ່າງທາງດິຈິຕອລຂອງສັດຕະວັດທີ 21, ດ້ວຍການຊ່ວຍເຫຼືອຂອງບໍລິສັດຍັກໃຫຍ່ດ້ານເທັກໂນໂລຈີ ຫົວເຫວີຍ ທ່ານ ໂຈນສ໌ ໄດ້ທຳນາຍວ່າ ຈີນ ຈະໃຊ້ຄວາມໄດ້ປຽບໃນສະຖານະພາບຂອງເຂົາເຈົ້າເພື່ອຄວາມໄດ້ປຽບທີ່ເດັດດ່ຽວເໜືອ ສະຫະລັດ ແລະ ພັນທະມິດຂອງເຂົາເຈົ້າ ນາຍພົນ ເຈມສ໌ ໂຈນສ໌ ກ່າວວ່າ “ອົງການຈັດຕັ້ງຄື NATO ຕ້ອງໄດ້ປ້ອງກັນລະບົບຂອງເຂົາເຈົ້າແທ້ໆ ເພື່ອທີ່ຈະສາມາດຢູ່ລອດໄດ້ ເຈົ້າຈະປ່ອຍໃຫ້ 10 ປະເທດຢູ່ກັບ ຫົວເຫວີຍ ແລະ 20 ປະເທດກັບຢ່າງອື່ນບໍ່ໄດ້ ເຫດຜົນທີ່ຂ້າພະເຈົ້າມີຄວາມກະຕືລືລົ້ນ ກ່ຽວກັບ ມັນກໍແມ່ນຕອນນີ້ມັນໄດ້ເປັນບັນຫາ ມັນບໍ່ແມ່ນ 10 ປີຈາກນີ້ ມັນແມ່ນດຽວນີ້ ” ທ່ານ ໂຈນສ໌ ເວົ້າວ່າ ການແຂ່ງຂັນເພື່ອອຳນາດສູງສຸດໃນກຸ່ມຫ້າປະເທດແມ່ນສຳຄັນເທົ່າກັບການຜະລິດລະເບີດປະລະມານູລູກທຳອິດ ຫຼື ເອົາຄົນຂຶ້ນໄປເທິງເດືອນ ນາຍພົນ ເວັສລີ ຄລາກ, ອະດີດຜູ້ບັນຊາການພັນທະມິດສູງສຸດຂອງອົງການ NATO ໄດ້ກ່າວວ່າ “ຈີນ ແມ່ນກຳລັງຂະຫຍາຍອຳນາດ, ເຂົາເຈົ້າມີປະຊາຊົນຫຼາຍກວ່າ ສະຫະລັດ ສີ່ເທົ່າ ເຂົາເຈົ້າມີຄົນຊັ້ນກາງທີ່ຫຼາຍກວ່າປະຊາກອນ ເມຣິກັນ ທັງໝົດ ເຂົາເຈົ້າເຮັດໄດ້ດີຫຼາຍດ້ວຍການນຳເອົາການລົງທຶນຕ່າງປະເທດ ແລະ ເທັກໂນໂລຈີຕ່າງປະເທດ ເຂົ້າໄປໃນປະເທດ ເພື່ອຫຼຸດຜ່ອນຄວາມສ່ຽງໃຫ້ຫຼາຍທີ່ສຸດນັ້ນ, ອົງການ NATO ຕ້ອງໄດ້ຄິດແຜນທີ່ຈະປ້ອງກັນການສືບຫາອຳນາດສູງສຸດໃນໂລກຂອງ ຈີນ, ອີງຕາມການກ່າວຂອງອະດີດຜູ້ບັນຊາການພັນທະມິດສູງສຸດຂອງອົງການ NATO ທ່ານ ເວັສລີ ຄລາກ ນາຍພົນ ເວັສລີ ຄລາກ ກ່າວວ່າ “ມັນບໍ່ໄດ້ມີຫຍັງດີສຳລັບ ສະຫະລັດ ທີ່ຈະທຳການກົດດັນ ຈີນ ກ່ຽວກັບ ເທັກໂນໂລຈີ ແລ້ວໃຫ້ ເຢຍຣະມັນ ຫຼື ຝຣັ່ງ ຫຼື ພັນທະມິດອື່ນໆຂອງອົງການ NATO ຂາຍເທັກໂນໂລຈີດຽວກັນໃຫ້ ຈີນ ນັ້ນແມ່ນສິ່ງທ້າທາຍຂອງພວກເຮົາ, ແລະ ພວກເຮົາຕ້ອງເຮັດວຽກກັບພັນທະມິດຂອງພວກເຮົາເພື່ອຮັບມືກັບ ຈີນ ຖ້າພວກເຮົາເຮັດແນວນັ້ນ, ແນ່ນອນ, ພວກເຮົາຈະສາມາດຈັດການກັບສິ່ງທ້າທາຍຂອງ ຈີນ ການຮຽກຮ້ອງໃຫ້ເພັ່ງເລັງໃສ່ ປັກກິ່ງ ຫຼາຍຂຶ້ນໂດຍລັດຖະບານ ວໍຊິງຕັນ ໄດ້ຄົ້ນພົບຜູ້ຟັງທີ່ອ່ອນໄຫວໃນຫຼາຍປະເທດຂອງ ຢູໂຣບ, ບ່ອນທີ່ຄວາມເປັນຫ່ວງກຳລັງເພີ່ມຂຶ້ນ ກ່ຽວກັບ ການເຕີບໂຕທາງເສດຖະກິດ, ທະຫານ ແລະ ເທັກໂນໂລຈີທີ່ກ້າວໜ້າຂອງ ຈີນ ທ່ານ ເຈັນສ໌ ສໂຕລເທັນເບີກ, ເລຂາທິການໃຫຍ່ອົງການ NATO ໄດ້ກ່າວວ່າ “ເປັນຄັ້ງທຳອິດ, ທີ່ພວກເຮົາກ່າວເຖິງການເຕີບໂຕຂອງ ຈີນ, ທັງສິ່ງທ້າທາຍ ແລະ ໂອກາດຕ່າງໆຂອງເຂົາເຈົ້າ, ແລະ ສິ່ງທີ່ກ່ຽວຂ້ອງສຳລັບຄວາມປອດໄພຂອງພວກເຮົາ ບັນດາຜູ້ນຳໄດ້ຕົກລົງວ່າ ພວກເຮົາຕ້ອງແກ້ໄບັນຫານີ້ນຳກັນໃນຖານະເປັນພັນທະມິດດຽວກັນ ອົງການສົນທິສັນຍາ ມະຫາສະໝຸດ ແອັດແລນຕິກເໜືອ ຫຼື NATO ທີ່ມີສະມາຊິກ 29 ປະເທດ, ເຊິ່ງໄດ້ສະເຫຼີມສະຫຼອງວັນຄົບຮອບ 70 ປີໃນຕົ້ນເດືອນທັນວານັ້ນ, ໄດ້ເປັນຕົວແທນໃຫ້ເຄິ່ງນຶ່ງຂອງເສດຖະກິດໂລກ ແລະ ມະຫາອຳນາດດ້ານກອງທັບ